Ասիական զարգացման բանկ

Ասիական զարգացման բանկ (ԱԶԲ) (. ADB), բանկ, որը հիմնադրվել է 1966 թվականին, նրա հիմնական խնդիրն է խթանել տնտեսության աճը Ասիայում և Հեռավոր Արևելքում՝ վարկեր ուղղելով այդ տարածաշրջաններին և տեխնիկական աջակցություն տրամադրելով։

Գլխամասային գրասենյակը գտնվում է Մանիլայում (Ֆիլիպիններ)։ ԱԶԲ-ի նախագահը 2013 թվականի ապրիլի 28-ից ճապոնացի Տակեհիկո Նակաոն էր։ 2020 թվականի հունվարի 17-ին նախագահ է դարձել Մասացուգու Ասակավան, որն ընտրվել է 2019 թվականի դեկտեմբերի 2-ին։

Կապիտալ 
2015 թվականի դեկտեմբերի 31-ի դրությամբ ԱԶԲ-ի բաժնետիրական կապիտալը կազմել է 147,55 մլրդ դոլար։ ԱԶԲ-ի խոշորագույն բաժնետերերն են Ճապոնիան (բաժնետիրական կապիտալի 15,62%), ԱՄՆ-ը (15,51 %), ՉԺՀ-ն (6,45 %), Հնդկաստանը (6,34 %), Ավստրալիան (5,79 %), Ինդոնեզիան (5,45 %), Կանադան (5,24 %), Հարավային Կորեան (5,04 %) և Գերմանիան (4,33%)։

Գործունեություն 

ԱԶԲ-ից փոխառու միջոցների կարող են հավակնել ինչպես մասնակից երկրների կառավարությունները, այնպես էլ իրավաբանական անձինք։ Մեկ վարկի միջին գումարը կազմում է 15 մլն դոլար, ավելի մեծ վարկեր (մինչև 50 մլն դոլար) բանկը տրամադրում է բավականին հազվադեպ։ 2015 թվականի օգոստոսի 20-ին Ասիական զարգացման բանկը հավանություն է տվել Ղազախստանին 1 մլրդ դոլարի վարկի չափով, որը նախապես հայտարարել էր տենգեի արժեզրկման մասին, ինչը պետք է հարթի ազգային արժույթի ազատ փոխարժեքի հաստատման տնտեսական հետևանքները։

2014 թվականին տրամադրված վարկերի ընդհանուր գումարը կազմել է 22.9 մլրդ դոլար։

Ներդրումների գերակա ոլորտներն են տրանսպորտը և կապը, արդյունաբերությունը, էներգետիկան, գյուղատնտեսությունը և ֆինանսական հատվածը։

Վարկերը տրամադրվում են երկու հիմնադրամներից՝ սովորական և հատուկ։ Առաջինը նախատեսված է առևտրային պայմաններով վարկավորման համար, այսինքն շուկայական տոկոսադրույքով և ավելի կարճ ժամկետով, սովորաբար 15-25 տարի։ Հատուկ հիմնադրամը նախատեսված է երկարաժամկետ վարկավորման համար՝ 25-40 տարի ժամկետով, արտոնյալ տոկոսադրույքով (1-3%)։  Սովորական հիմնադրամից վարկերի համար արտոնյալ ժամանակահատվածը 3-5 տարի է, իսկ հատուկ հիմնադրամից՝ սովորաբար 10 տարի։ ԱԶԲ-ի մյուս գործիքներն իրենց անդամ երկրներին օգնելու համար, Բացի վարկերից, տեխնիկական աջակցությունն են, երաշխիքները և բաժնետոմսերի գնումը։

2006 թվականին բանկը որոշել է ներդնել «ասիական արժույթի միավոր»`  AMU (), որը կարտացոլի տարածաշրջանի 13 երկրների դրամական միավորների բաժնետոմսերի գնանշումները, և, հնարավոր է, ժամանակի ընթացքում վերածվի եվրոյի ասիական անալոգի։

Բանկի միջոցները ձևավորվում են անդամ երկրների կողմից (բանկի կանոնադրական կապիտալի 7%-ը, որը կազմում է մոտ 55 մլրդ ԱՄՆ դոլար) պարտատոմսերի միջազգային շուկայում փոխառությունների և վարկավորումից ստացված եկամուտների հաշվին։

Քննադատություն 
ԱԶԲ-ի գոյության առաջին իսկ օրերից քննադատները հայտարարել են, որ երկու հիմնական դոնորները` Ճապոնիան և Միացյալ Նահանգները, զգալի ազդեցություն են ունեցել վարկային, քաղաքական և կադրային որոշումների վրա։

Oxfam Australia քննադատել է Ասիական զարգացման բանկին տեղական համայնքների նկատմամբ անզգայուն լինելու համար։ «Աշխատելով գլոբալ և միջազգային մակարդակում` այս բանկերը կարող են խաթարել մարդու իրավունքներն այն նախագծերի միջոցով, որոնք վնասակար հետևանքներ են ունենում աղքատ և մարգինալացված համայնքների համար»։ Բանկը նաև քննադատության է ենթարկվել ՄԱԿ-ի շրջակա միջավայրի ծրագրի կողմից, որի զեկույցում նշվել է, որ «աճի մեծ մասը շրջանցել է իր գյուղական բնակչության ավելի քան 70 տոկոսը, որոնցից շատերն ուղղակիորեն կախված են բնական ռեսուրսներից` ապրուստի և եկամուտների համար»։

Քննադատություններ են հնչել, որ ԱԶԲ-ի լայնածավալ նախագծերը վերահսկողության բացակայության պատճառով սոցիալական և բնապահպանական վնաս են պատճառում։ ԱԶԲ-ի հետ կապված ամենահակասական նախագծերից մեկը Թաիլանդի Mae Moh ածուխաէլեկտրակայանն է։ Բնապահպաններն ու իրավապաշտպանները ասում են, որ ԱԶԲ-ի` շրջակա միջավայրի պահպանության քաղաքականությունը, ինչպես նաև բնիկ և հարկադիր վերաբնակեցման քաղաքականությունը, չնայած թղթի վրա համապատասխանում են միջազգային չափանիշներին, գործնականում հաճախ անտեսվում են, չափազանց անորոշ կամ թույլ են արդյունավետ լինելու համար կամ պարզապես սովորաբար չեն կիրառվում բանկի ծառայողների կողմից։

Ասիական զարգացման բանկի հայտնի նախագծերը 
 Տրանսաֆղանական նավթամուղ,
 Ինդոնեզիայի երկրաշարժի և ցունամիի արտակարգ իրավիճակների նախագիծ,
 Մեկոնգ գետի օգտագործման տարածաշրջանային ծրագիր,
 Ֆիլիպիններում աղքատության դեմ պայքարի մասնավոր հատվածի ռազմավարական համագործակցություն,
 «Հյուսիս-Հարավ» երկաթուղային միջանցք Իրանից Թուրքմենստանով դեպի Ղազախստան

Տարածաշրջանային անդամներ (49) 
Աղյուսակի հետ կապված ցուցումներ.

Տարածաշրջանային անդամներ են նաև Ասիայի պետությունները, որոնք մասամբ գտնվում են  Եվրոպայում (Ղազախստան), ասիական երկրները, որոնք պատմամշակութային և քաղաքական դրդապատճառներով պատկանում են Եվրոպային  (Ադրբեջան, Հայաստան, Վրաստան), ինչպես նաև Ասիա-Խաղաղօվկիանոսյան տարածաշրջանին վերագրվող երկրները (Ավստրալիա և Օվկիանիայի պետություններ):

Ոչ տարածաշրջանային անդամներ (19)

Նախագահների ցանկ

Հիմնական վարկառուներ

Պարգևներ 
 «Դանաքեր» շքանշան (2009 թվականի նոյեմբերի 30, Ղրղզստան)՝ Ղրղզստանի Հանրապետության սոցիալ-տնտեսական զարգացման գործում ներդրած նշանակալի ավանդի համար։

Հետագա ընթերցում 
 Huang, P.W. 1975. The Asian Development Bank: Diplomacy and Development in Asia.  New York, NY: Vantage Press.
 Krishnamurti, R. 1977. ADB: The Seeding Days. Manila: Asian Development Bank.
 McCawley, Peter. 2017. Banking on the Future of Asia and the Pacific: 50 Years of the Asian Development Bank.  Manila: Asian Development Bank,  (print),  (e-ISBN),   (Japanese language edition).
 McCawley, Peter. 2020. Indonesia and the Asian Development Bank: Fifty Years of Partnership  Manila: Asian Development Bank,  (print),  (e-book).  DOI: Indonesia and the Asian Development Bank: Fifty Years of Partnership
 Watanabe, Takeshi. 1977 (reprinted 2010). Towards a New Asia. Manila: Asian Development Bank.
 Wihtol, Robert.  1988. The Asian Development Bank and Rural Development: Policy and Practice. Hampshire, UK: Macmillan Press.
 Wilson, Dick. 1997. A Bank for Half the World: The Story of the Asian Development Bank, 1966-1986. Manila: Asian Development Bank.
 Yasutomo, D.T. 1983. Japan and the Asian Development Bank. New York, NY: Praeger.

Ծանոթագրություններ

Արտաքին հղումներ 

 ԱԶԲ-ի պաշտոնական կայք
 Егоров А. В. «Международная финансовая инфраструктура», М.: Линор, 2009. ISBN 978-5-900889-28-3
 Bank Information Center
 ADB Institute
 "Inequality Worsens across Asia", Dollars & Sense magazine, November/December 2007. Article discussing recent reports from the ADB.
 "The right business environment" Youth unemployment in Asia. An interview with Jesus Felipe, advisor in the Economics and Research Department of ADB.

Բանկեր
Միջազգային բանկեր
Ասիայի տնտեսություն
Պայմանագրով հիմնադրված միջկառավարական կազմակերպություններ
1966 հիմնադրումներ
Միջազգային տնտեսական կազմակերպություններ
Ասիա
Միջազգային ֆինանսական կազմակերպություններ
Միջազգային կազմակերպություններ
1966 հիմնադրված կազմակերպություններ
Միջկառավարական կազմակերպություններ
Բանկային գործ
Ֆիլիպիններ
Բանկեր այբբենական կարգով
Ընկերություններ ըստ արժեթղթերի բորսայի
Տնտեսության զարգացման կազմակերպություններ
Ընկերություններ այբբենական կարգով
Տնտեսական աշխարհագրություն
Ասիայի կազմակերպություններ
Ընկերություններ ըստ հիմնադրման տարեթվի
Ձեռնարկություններ
Բանկեր ըստ երկրի
Հիմնադրումներ Ասիայում
Համաշխարհային տնտեսություն
Միջազգային զարգացման գործակալություններ